# Homeward Bound

"Homeward Bound" és una cançó del duo americà Simon & Garfunkel, escrita per Paul Simon i produïda per Bob Johnston. La cançó es va llançar el 19 de gener de 1966 com a senzill amb Columbia Records.
La cançó apareix al tercer àlbum d'estudi del duo, Parsley, Sage, Rosemary and Thyme (1966), tot i que es va gravar durant les sessions pel seu segon àlbum Sounds of Silence i hi va ser inclosa al Regne Unit. Va ser el seu segon senzill, després del seu gran primer èxit "The Sound of Silence". Va tenir èxit a nivell domèstic; va arribar al número cinc a la Billboard Hot 100, i quedant-se en les llistes durant 12 setmanes. A nivell internacional, la cançó va tenir més èxit al Canadà, on va arribar al número dos; també va ser entre els cinc primers als Països Baixos.
Hi ha una versió en directe de la cançó a la compilació Simon and Garfunkel's Greatest Hits, i va ser la seva última actuació en el concert de reunió del duo el 1981, The Concert in Central Park.

## Context

"Homeward Bound" va ser escrita per Paul Simon després d'arribar a Anglaterra la primavera de 1964. Prèviament, havia passat una època al Railway Hotel a Essex. El seu breu període a l'escena folk i la gravació del seu primer àlbum amb Art Garfunkel, Wednesday Morning, 3 A.M., que creia que seria un fracàs, feien trontollar Simon. Durant aquest període, conegué Kathy Chitty, que treballava al club. Els dos es van entendre molt bé, però Simon volia actuar a Londres, fet que va causar un comiat emocional. Després d'una actuació a Liverpool, Simon era a l'estació de Widnes, esperant un tren cap a Londres. Trobant a faltar la companyia de Chitty, va començar a escriure "Homeward Bound" en un tros de paper.
Chitty es menciona en altres cançons de Simon & Garfunkel, entre les quals "Kathy's Song" and "America". Al seu hit de 1969 "The Boxer", Simon menciona una estació de tren, una possible referència a "Homeward Bound". Hi ha una placa commemorativa a l'estació de Widnes de Liverpool. Simon va dir que "[s]i mai has vist Widnes, llavors sabries per què volia tornar a Londres el més aviat possible."

## Posició a les llistes

| Llista (1966) | Pic |
| Kent Music Report (Austràlia) | 20 |
| RPM 100 (Canadà) | 2 |
| Dutch Singles Chart | 4 |
| Nova Zelanda (Listener) | 1 |
| Swedish Singles Chart | 12 |
| UK Singles Chart | 9 |
| US Billboard Hot 100 | 5 |
| Rhodesia Singles Chart | 4 |

## Referències

* ↑ Eliot, 2010, p. 48.
* 1 2 Eliot, 2010, p. 49.
* ↑ Eliot, 2010, p. 50.
* ↑ Eliot, 2010, p. 103.
* ↑ GADFLY - Paul's fair deal for Scarborough Northern Echo (Darlington); 7 June 2006; MIKE AMOS; p. 11
* ↑ Backtrack - BACKTRACK BRIEFS. .. Northern Echo (Darlington); 21 November 2008; Mike Amos; p. 11
* ↑ Steffen Hung. «Simon & Garfunkel - Homeward Bound». [Consulta: 29 setembre 2016].
* ↑ «Item Display - RPM - Library and Archives Canada». [Consulta: 29 setembre 2016].
* ↑ «Flavour of New Zealand, 27 May 1966». Arxivat de l'original el 17 de març 2017. [Consulta: 10 novembre 2017].
* ↑ «ChartArchive - Simon And Garfunkel». Arxivat de l'original el 2012-07-21.
* ↑ Joel Whitburn's Top Pop Singles 1955-1990 - ISBN 0-89820-089-X
* ↑ Zimbabwe. Kimberley, C. Zimbabwe: singles chart book. Harare: C. Kimberley, 2000

## Bibliografia

* Bennighof, James. The Words and Music of Paul Simon. Greenwood Publishing Group, 2007. ISBN 978-0-275-99163-0.
* Eliot, Marc. Paul Simon: A Life. John Wiley and Sons, 2010. ISBN 978-0-470-43363-8.
* Fornatale, Pete. Simon and Garfunkel's Bookends. Rodale, 2007. ISBN 978-1-59486-427-8.